கேள்வி: யுவராஜ் சிங் - ஆரம்பகால வாழ்க்கை பற்றி நீங்கள் என்ன அறிந்துள்ளீர்கள்?
பதில்: சிங் ஒரு சீக்கியர் குடும்பத்தில் பிறந்தார். இவரின் தந்தையான யோகிராஜ் சிங் முன்னாள் இந்தியத் துடுப்பாட்ட வீரர் ஆவார். இவரின் தாய் சப்னம் சிங் ஆவார். டென்னிசு மற்றும் ரோலர் ஸ்கேட்டிங் ஆகியன இவரது குழந்தை பருவத்தில் மிகவும் பிடித்த விளையாட்டுகளாக இருந்தன. இந்த இரண்டிலும் சிறப்பாக விளையாடும் திறனைக் கொண்டிருந்தார். இவர் 14 வயதுக்குட்பட்ட தேசிய ஸ்கேட்டிங் வாகையாளர் பட்டத்தினை வென்றிருந்தார். இவரின் தந்தை பதக்கத்தைத் தூக்கி எறிந்து, ஸ்கேட்டிங்கை மறந்து கிரிக்கெட்டில் கவனம் செலுத்தும்படி கூறினார். இவர் ஒவ்வொரு நாளும் யுவராஜைப் பயிற்சிக்கு அழைத்துச் செல்வார். யுவராஜ் சண்டிகர் உள்ள டி.ஏ.வி பொதுப் பள்ளியில் படித்தார். சண்டிகர் பஞ்சாப் பல்கலைக்கழகம், சண்டிகர் டி.ஏ.வி. கல்லூரியில் வணிகவியலில் பட்டப்படிப்பை முடித்துள்ளார். ''மெஹந்தி சக்னா டி மற்றும் புட் சர்தாரா'' ஆகிய படங்களில் குழந்தை நட்சத்திரமாக நடித்துள்ளார்.
கேள்வி: யுவராஜ் சிங் - இந்தியன் பிரீமியர் லீக் பற்றி விளக்கவும்.
பதில்: முதல் இரண்டு இந்தியன் பிரீமியர் லீக் பருவங்களில் பஞ்சாப் கிங்ஸ் முக்கிய வீரராகவும் மற்றும் தலைவராகவும் யுவராஜ் இருந்தார். 2010 ஆம் ஆண்டின் மூன்றாவது பருவத்தில் குமார் சங்கக்கார தலைவர் பதவி வழங்கப்பட்டது. அரையிறுதிப் போட்டியில் இந்த அணி சென்னை சூப்பர் கிங்ஸ் அணியிடம் தோல்வி அடைந்தது. மே 1, 2009 அன்று, யுவராஜ் தனது முதல் ஹாட்ரிக் டி 20 போட்டியில் ராயல் சேலஞ்சர்ஸ் பெங்களூர் எதிராக டர்பனில் நடைபெற்ற போட்டியில் எடுத்தார்.